Koto-maamme
Nuotti: ”Minun kultan’ kaunis on”.

 Täällä, pohjantähden alla,
                 on nyt kotomaamme;
 Mutta tähtein tuolla puolen
                 toisen kodon saamme.

 Täältä on, kun kukkaselta,
                 aika lyhy meillä;
 Siellä elo loppumaton,
                 niinkun enkeleillä.

 Täällä sydän huokailee, ja
                 itku silmän täyttää;
 Siellä sydän iloitsee, ja
                 silmä riemun näyttää.

 Sinne toivon siivillä jo
                 sydän pieni lennä;
 Siellä kun on kotomaani,
                 sinne tahdon mennä.

J. F. Granlund.

*) Ensikerran painettu 1863 Tähti sanomaan n:o 2.

Lähde: Granlund, J. F. (toim.) 1864: Vähänen laulu-kirja. 3. lisätty painos. J. F. Granlund, Turku.

Katso myös 

 Lasten laulu

J. F. Granlund
Laulut
1864